Ο Μάρτιν Σκορσέζε, ένας από τους κορυφαίους σκηνοθέτες του κινηματογράφου, σχολίασε αυστηρά τις ταινίες με υπερήρωες που έχουν αναδειχθεί σε κυρίαρχη δύναμη στη σημερινή βιομηχανία.

Ο σκηνοθέτης ταινιών όπως το Taxi Driver, Raging Bull και Goodfellas δήλωσε στο περιοδικό Empire ότι οι προσπάθειές του να ταυτιστεί με τις σύγχρονες ταινίες υπερηρώων απέτυχαν. «Προσπάθησα, ξέρεις...» είπε ο σκηνοθέτης όταν ρωτήθηκε αν είχε δει τις ταινίες της Marvel. «Αλλά αυτό δεν είναι κινηματογράφος».

«Ειλικρινά, είναι αυτό που μπορώ να σκεφτώ ως πιο κοντινή περιγραφή. Όσο καλοφτιαγμένες και αν είναι με τους ηθοποιούς να κάνουν το καλύτερο που μπορούν κάτω από αυτές τις συνθήκες, είναι θεματικά πάρκα. Δεν είναι ο κινηματογράφος των ανθρώπων που προσπαθούν να μεταφέρουν συναισθηματικές, ψυχολογικές εμπειρίες σε άλλο ανθρώπινο ον».

Η τελευταία ταινία του Σκορσέζε, «Ο Ιρλανδός», κέρδισε διθυραμβικές κριτικές μετά από την πρεμιέρα του το φεστιβάλ κινηματογράφου της Νέας Υόρκης το τελευταίο Σαββατοκύριακο.